**LĒMUMS**

Liepājā

|  |  |
| --- | --- |
| 2023. gada 19. oktobrī |  Nr.365/11(prot. Nr.11, 31.§) |

Par zemesgabala Jūras sauszemes

piekrastes joslā daļas (vieta Nr.D3.1.)

nomas līguma pārjaunošanu

Liepājas pilsētas pašvaldība 2021. gada 1. jūlijā zemesgabalu, Jūras sauszemes piekrastes joslas daļu, Liepājā iznomāja SIA "RSB" īslaicīgās lietošanas būves – kafejnīcas novietošanai. SIA "RSB" dibinātāji vēlas attīstīt vasaras kafejnīcu biznesu ar "Red Sun Buffet" zīmolu citās valstīs un tādēļ ir izveidojuši jaunu sabiedrību – SIA "West Coast Investment". Ņemot vērā, ka SIA "RSB" 2023. gada 13. septembrī noslēgusi pirkuma līgumu, ar kuru SIA "RSB" pārdod sev piederošo un pludmalē uzstādīto kafejnīcas ēku (būvi) SIA "West Coast Investment", ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 "Publiskas personas zemes nomas un apbūves tiesības noteikumi" 28. punktu, Civillikuma 1868. pantu, izskatot SIA "RSB" un SIA "West Coast Investment" 2023. gada 13. septembra iesniegumu "Par noslēgtā zemes nomas līguma pārjaunojumu", pirkuma līgumu, kas 2023. gada 13. septembrī noslēgts starp SIA "RSB" un SIA "West Coast Investment", zemes nomas līgumu, kas 2021. gada 1. jūlijā noslēgts starp Liepājas pilsētas pašvaldību un SIA "RSB", Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 18. septembra priekšlikumu (sēdes protokols Nr.16) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 12. oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Pārjaunot zemes nomas līgumu, kas 2021. gada 1. jūlijā noslēgts starp Liepājas pilsētas pašvaldību un SIA "RSB" (reģistrācijas Nr.42103074970; juridiskā adrese: Matīsa Gūtmaņa iela 17/19-7, Liepāja) par zemesgabala Jūras piekrastes sauszemes joslā (kadastra apzīmējums 1700 035 0189) daļas (vieta Nr.D3.1) 600 kv.m platībā iznomāšanu īslaicīgās lietošanas būves – kafejnīcas – novietošanai uz laiku līdz 2026. gada 30. jūnijam, ar SIA "West Coast Investment" (reģistrācijas Nr.40203503025; juridiskā adrese: Ugāles iela 1/3-46, Liepāja), nemainot līguma būtiskus nosacījumus.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot zemes nomas pārjaunojuma līgumu par zemesgabala Jūras sauszemes piekrastes joslā (kadastra apzīmējums 1700 035 0189) daļas (vieta Nr.D3.1.) nomu.

3. Gadījumā, ja SIA "RSB" un SIA "West Coast Investment" vainas dēļ zemes nomas pārjaunojuma līgums par lēmuma 1. punktā minētā zemesgabala daļas nomu netiek noslēgts viena mēneša laikā no lēmuma pieņemšanas dienas, lēmums zaudē spēku un zemesgabala daļa atbrīvojama.

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas pārjaunojuma līgumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieki vienpusēji atkāpjas no līguma.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma 2. punkta izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |